钦定古今图书集成/明伦汇编/氏族典/第235卷 > 张轨
## 钦定古今图书集成/明伦汇编/氏族典/第235卷 > 张轨

按《晋书张轨传》：“轨字士彦，安定乌氏人，汉常山景王
耳十七代孙也。家世孝廉，以儒学显。父温，为太官令。
轨少明敏好学，有器望，与同郡皇甫谧善，隐于宜阳
女几山。张华与轨论经义及政事损益，甚器之。卫将
军杨珧辟为掾，除太子舍人，累迁散骑常侍，征西军
司。轨以时方多难，阴图据河西，于是求为凉州。永宁”
初，出为护羌校尉、凉州刺史。于时鲜卑反叛，寇盗从
横，轨到官，即讨破之，威著西州，化行河右，征九郡胄
子五百人，立学校，始置崇文祭酒，春秋行乡射之礼。
永兴中，鲜卑若罗拔能皆为寇，轨遣司马宋配击之，
斩拔能，威名大震。惠帝遣加安西将军，封安乐乡侯。
永嘉初，会东羌校尉韩稚杀秦州刺史张辅，轨司马
杨引言于轨，轨遣中督护汜瑗率众二万讨之。先遗
稚书，稚得书而降。俄而王弥寇洛阳，轨遣军击破之，
又败刘聪于河东。帝嘉其忠，进封西平郡公。于时天
下既乱，所在使命，莫有至者。轨遣使贡献，岁时不替。
朝廷嘉之，屡降玺书慰劳。光禄傅祗、太常挚虞遗轨
书，告京师饥匮。轨即献马五百匹，毯布三万疋。帝遣
使者进拜镇西将军、都督陇右诸军事，封霸城侯。策
未至而王弥遂逼洛阳，轨遣将军张斐等率精骑五
千，来卫京都。及京都陷，斐等皆没于贼。中州避难来
者，日月相继，分武威置武兴郡以居之。闻秦王入关，
乃驰檄关中，翼卫乘舆。俄而秦王为皇太子，遣使拜
张轨为骠骑大将军、仪同三司。愍帝即位，进位司空，
固让。是时，刘曜寇北地，轨又遣参军麹陶领三千人
卫长安。帝遣大鸿胪辛攀拜轨侍中、太尉、凉州牧、西
平公，轨又固辞。在州十三年，寝疾，遗令曰：“吾无德于
人，今疾病弥留，殆将命也。文武将佐，咸当弘尽忠规，
务安百姓，善相安逊，以听朝旨。”表立子寔为世子。卒
年六十，谥曰《武公